Andreas Parrot

Andreas Parrot (natus Désandans praefecturae Dubis 15 Februarii 1901 - mortuus Lutetiae 24 Augusti 1980"Académicien décédé: André Charles Parrot." Apud: Académie royale des Sciences, des Lettres et des Beaux-Arts de Belgique) fuit pastor Lutherianus et archaeologus Francogallicus. Pluribus archaeologicis investigationibus in Mesopotamia (Larsa, Tello...) operam deditː quam ob experientiam cum statua in Tell Hariri anno 1933 forte inventa est Museum Luparense Andream Parrot eo misit (tum enim Societas Nationum regionis illius administrationem Franciae mandaverat) qui mox ibi situm antiquae Mari recognovit. Vestigia illius civitatis effodienda et publicanda magnum opus eius vitae fuit. Usque ad annum 1974 paene quotannis in Syriam rediit nisi quod expeditiones inter 1939 et 1951 ob bellum intermissae sunt atque iterum inter 1955 et 1961 ob politicas dissensiones ad canalem Suez pertinentes.

Anno 1963 in Academiam Inscriptionum cooptatus est et inter 1968 et 1972 primus Musei Luparensis director creatus est. Praeter investigationum relationes duo volumina Assur et Sumer inscripta in praeclara librorum serie L'Univers des Formes ab Andrea Malraux creata nobis reliquit. Etenim non tantum hominibus antiquitatum orientalium peritis scribebat sed latiorem lectorum circulum adlicere cupiebat.

 Praecipua opera 	
L'aventure archéologique, R. Laffont, 1979 Recensio critica in ephemeride Le Monde
 Assur, Gallimard, 1961. Secundum volumen seriei L'Univers des Formes
 Mari : documentation photographique de la Mission archéologique de Mari, Novicastri, 1953
Mari capitale fabuleuse, Payot, 1974 Recensio critica Altera recensio critica
	Mission archéologique de Mari. I, Le temple d'Ishtar. II.1, Le Palais  Architecture. II.2, Le Palais.  Peintures murales, II.3, Le Palais. Documents et monuments,  III. Les Temples d'Ishtarat et de Ninni-Zaza. IV Le "Trésor" d'Ur, Geuthner, 1958-68. Recensio critica Tomus IRecensio critica Tomus IV
 Sumer, Gallimard, 1960. Primum volumen seriei L'Univers des Formes

 Plura legere si cupis 
 Dominicus Charpin, En quête de Ninive. Des savants français à la découverte de la Mésopotamie (1842‑1975) ch. IX pp.305-344 "Les découvertes d’Ugarit et de Mari", Les Belles Lettres, 2022
Ernest Will, "André Parrot (15 février 1901-24 août 1980)", Syria. Revue d'Art oriental et d'Archéologie, 1981ː 1-6

 Nexus externi 
Investigationes ab anno 1933 usque ad 1974 ab Andrea Parrot in periodico Syria relatae
Oratio funebris in Academia


Notae

Categoria:Archaeologi Franciae